Delos — beg. 3rd c. BC
Region: Aegean Islands, incl. Crete (IG XI-[XIII]) — Delos (IG XI and ID) 

ερμοδοτος αριστεου ειπεν εδοξεν τηι βουληι και τωι δημωι επειδη ηροστ[ρα]τος θεοπροπου ανηρ αγαθος ων διατελει περι το ιερον και την πολιν την [δη]λιων και κοινηι του δημου [π]ολλην [ε]πιμελειαν ποειται μετ[α π]ασης [ε]υνοιας και ιδια τοις εντυγχανουσιν [α]υτωι δηλιων χρειαν παρεχεται καθοτι αν παραγγελλωσιν αγαθηι τυχηι δεδοχθαι τηι βουληι και τωι δημωι ειναι ηροστρατον θεοπροπου χιον προξενον και ευεργετην του ιερου και της πολεως της δηλιων και αυτον και εγγονους και υπαρχειν αυτοις ατελειαν εν δηλωι παντων και προεδριαν εν τοις αγωσιν [κ]αι γης και οικιας ενκτησιν [κ]αι προσοδον προς την βουλην [κ]αι τον δημον πρωτοις μετα τα ιερα το δε ψηφισμα αναγ[ρα]ψαι την βουλην εις το βουλευτηριον τους δε ιεροποιους εις το ιερον.